Lost in Space – matkalla avaruuteen

Lost in Space – matkalla avaruuteen () on vuonna 1998 ensi-iltansa saanut yhdysvaltalainen tieteisseikkailuelokuva, jonka on ohjannut Stephen Hopkins. Elokuva perustuu Irwin Allenin luomaan yhdysvaltalaiseen tieteissarjaan Matkalla avaruuteen (Lost in Space), jota esitettiin CBS-kanavalla kolmen tuotantokauden ajan vuodet 1965–1968. Televisiosarjan pohjalta Akiva Goldsman sovitti elokuvan käsikirjoituksen. Elokuvan pääosia näyttelevät William Hurt, Mimi Rogers, Matt LeBlanc, Heather Graham, Jack Johnson, Lacey Chabert ja Gary Oldman. Moni näyttelijä alkuperäisestä sarjasta teki cameoroolin elokuvaan. Stephen Hopkins, Akiva Goldsman, Carla Fry ja Mark W. Koch olivat elokuvan tuottajina. == Juoni == Lost in Space – matkalla avaruuteen sijoittuu vuoteen 2058, jolloin Maan luonnonvarat on käytetty loppuun ja saasteiden takia otsonikerros on lähes kokonaan tuhoutunut. Maasta on tullut lähes asumiskelvoton, joten ihmiskunnan on etsittävä avaruudesta uusi koti. Tiedemiehistä koostuva Robinsonin perhe saa kunnian olla ensimmäinen perhe, joka lähtee kaukaiselle asumiskelpoiselle planeetalle rakentamaan materian siirtämiseen mahdollistavaa porttia. Portin avulla Maan asukkaat voisivat siirtyä uudelle planeetalle. Kieron tiedemiehen sabotoinnin takia perheen Jupiter-alus eksyy kurssiltaan ulkoavaruuteen keskelle avaruusolentoja ja aikaharppauksia. == Näyttelijät == Moni näyttelijä alkuperäisestä sarjasta teki cameoroolin elokuvaan. June Lockhart (näytteli Maureen Robinsonia) esiintyi rehtori Cartwrightina, Mark Goddard (näytteli majuri Don Westiä) esiintyi komentavana kenraalina, Angela Cartwright (näytteli Penny Robinsonia) ja Marta Kristen (näytteli Judy Robinsonia) esiintyivät uutistoimittajina, ja Dick Tufeld palasi alkuperäiseen rooliinsa robotin äänenä. Tohtori Zachary Smithiä ja Will Robinsonia televisiosarjassa näytelleet Jonathan Harris ja Bill Mumy kieltäytyivät cameorooleista. Bill Mumy olisi esiintynyt elokuvassa, jos hän olisi saanut haluamansa roolin vanhempana Will Robinsonina. Televisiosarjassa professori John Robinsonia näytellyt Guy Williams oli kuollut vuonna 1989. == Musiikki == TVT Records julkaisi elokuvan Lost in Space: Original Motion Picture Soundtrack -soundtrack-albumin 31. maaliskuuta 1998. Intrada Records julkaisi elokuvan Lost in Space: Original Motion Picture Score -soundtrack-albumin 23. maaliskuuta 1999. === TVT Recordsin julkaisema ääniraita === Raita Kappale Kesto Artisti 1\. ”Lost in Space – Theme” 3:27 Apollo 440 2\. ”I’m Here... Another Planet” 4:21 Juno Reactor / The Creatures 3\. ”Busy Child” 7:27 The Crystal Method 4\. ”Bang On” 5:47 Propellerheads 5\. ”Everybody Needs a 303” 5:49 Fatboy Slim 6\. ”Will & Penny’s Theme” 3:22 Apollo 440 7\. ”Song for Penny” 5:35 Death in Vegas 8\. ”Lost in Space” 3:30 Space 9\. ”Main Title” 1:03 Bruce Broughton 10\. ”Reprogram the Robot” 2:17 Bruce Broughton 11\. ”The Launch” 4:14 Bruce Broughton 12\. ”The Robot Attack” 2:54 Bruce Broughton 13\. ”The Proteus” 2:26 Bruce Broughton 14\. ”Spiders Attack” 2:26 Bruce Broughton 15\. ”Jupiter Crashes” 1:17 Bruce Broughton 16\. ”Spider Smith” 2:42 Bruce Broughton 17\. ”Kill the Monster” 3:54 Bruce Broughton 18\. ”The Portal” 2:46 Bruce Broughton 19\. ”Thru the Planet” 2:42 Bruce Broughton === Intrada Recordsin julkaisema ääniraita === Raita Kappale Kesto Säveltäjä 1\. ”Prologue” 0:57 Bruce Broughton 2\. ”Preparing for Space” 2:31 Bruce Broughton 3\. ”The Launch” 6:22 Bruce Broughton 4\. ”Robot Attack” 3:21 Bruce Broughton 5\. ”Into the Sun” 6:21 Bruce Broughton 6\. ”Spiders” 10:22 Bruce Broughton 7\. ”A New World” 1:25 Bruce Broughton 8\. ”Guiding Stars” 1:37 Bruce Broughton 9\. ”The Time Bubbles” 2:21 Bruce Broughton 10\. ”Smith’s Plan” 1:21 Bruce Broughton 11\. ”Will and Smith Explore” 2:00 Bruce Broughton 12\. ”Will’s Time Machine” 4:24 Bruce Broughton 13\. ”Spider Smith” 2:39 Bruce Broughton 14\. ”Facing the Monster” 8:46 Bruce Broughton 15\. ”Attempted Escape” 1:26 Bruce Broughton 16\. ”The Time Portal” 2:42 Bruce Broughton 17\. ”Through the Planet” 2:31 Bruce Broughton 18\. ”Back to Hyperspace” 1:38 Bruce Broughton 19\. ”Fanfare for Will” 0:27 Bruce Broughton 20\. ”Lost in Space” 3:24 Bruce Broughton == Tuotanto == Lost in Space – matkalla avaruuteen -elokuvan kuvaukset alkoivat 4. maaliskuuta 1997, ja se kuvattiin 80 miljoonan dollarin budjetilla Lontoossa ja Sheppertonin studioilla Sheppertonin kaupungissa, joka sijaitsee Surreyssa. Elokuvan kuvaukset saatiin päätökseen 8. elokuuta 1997. New Line Cinema, Irwin Allen Productions, Prelude Pictures ja Saltire Entertainment olivat elokuvan tuotantoyhtiöinä. == Julkaisu == Lost in Space – matkalla avaruuteen sai ensi- iltansa Yhdysvalloissa 3. huhtikuuta 1998 3 306 elokuvateatterissa. Yhdysvalloissa sen teatterilevityksestä vastasi tuotantoyhtiönäkin toiminut New Line Cinema. Elokuva tuotti Yhdysvalloissa 20 154 919 dollaria avausviikonloppunaan, jolloin se syrjäytti Titanicin (1997) ensimmäiseltä sijalta, jolla Titanic oli ollut 15 viikkoa. Elokuva tuotti Yhdysvalloissa yhteensä 69 117 629 dollaria ja ulkomailla 67 041 794 dollaria. Maailmanlaajuisesti Lost in Space – matkalla avaruuteen tuotti yhteensä 136 159 423 dollarin lipputulot, mikä teki elokuvasta kohtalaisen menestyksen. Lipputulot eivät kuitenkaan riittäneet tekemään suunniteltua jatko-osaa. Suomessa Lost in Space – matkalla avaruuteen sai teatteriensi-iltansa 13. marraskuuta 1998. Warner Bros. Finland Oy oli elokuvan teatterilevittäjänä Suomessa. Elokuva oli Suomessa 52. katsotuin elokuva 23 326 hengen katsojamäärällään vuonna 1998. == Vastaanotto == Lost in Space – matkalla avaruuteen on saanut elokuvakriitikoilta lähinnä kielteisen vastaanoton; elokuva on saanut eniten kritiikkiä sen synkästä tunnelmasta. Rotten Tomatoes -sivuston mukaan 27% kriitikoista on antanut elokuvalle positiivisen arvosanan 4,7/10 keskiarvolla. Keräys perustuu 84 arviointiin. 173 634 käyttäjästä 24% on antanut elokuvalle positiivisen arvosanan 2,5/5 keskiarvolla. Metacritic- sivuston mukaan 19 arvostelun perusteella elokuva on saanut 42 pistettä sadasta mahdollisesta. Metacriticin 35 käyttäjää on antanut elokuvalle keskiarvon 5,1/10. Internet Movie Databasen 58 596 käyttäjää on antanut elokuvalle keskiarvon 5,1/10. === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Saturn-palkinto Paras tieteiselokuva Lost in Space – matkalla avaruuteen Saturn-palkinto Paras miessivuosa Gary Oldman Saturn-palkinto Paras lapsinäyttelijä Jack Johnson Saturn-palkinto Paras puvustus Vin Burnham Robert Bell Gilly Hebden Saturn-palkinto Paras maskeeraus Peter Robb-King Saturn-palkinto Parhaat erikoistehosteet Angus Bickerton ASCAP:n elokuva- ja televisiomusiikkipalkinto Paras elokuvamusiikki Bruce Broughton IFMCA-palkinto Paras alkuperäinen musiikki fantasia- tai tieteiselokuvassa Bruce Broughton Golden Reel -palkinto Parhaat äänitehosteet ulkomaalaisessa elokuvassa Ronald Eng OFTA-elokuvapalkinto Paras musiikki, sovitettu kappale John Williams (alkuperäinen tunnuskappale) Bruce Broughton (alkuperäisen tunnuskappaleen sovitus) Razzie-palkinto Huonoin uudelleenfilmatisointi tai jatko-osa Lost in Space – matkalla avaruuteen Stinker-palkinto Huonoin naissivuosa Lacey Chabert Stinker-palkinto Huonoin ohjaus Stephen Hopkins Yoga-palkinto Huonoin ulkomaalainen miesnäyttelijä William Hurt Young Artist -palkinto Paras nuori miessivuosa elokuvassa Jack Johnson Young Artist -palkinto Paras nuori naissivuosa elokuvassa Lacey Chabert Young Artist -palkinto Paras perhe-elokuva (draama) Lost in Space – matkalla avaruuteen == DVD- ja blu-ray-julkaisut == New Line Home Video julkaisi elokuvan Yhdysvalloissa DVD:lle 6. lokakuuta 1998 ja blu-raylle 7. syyskuuta 2010. Elokuva julkaistiin Suomessa VHS:lle vuonna 1999 ja DVD:lle 6. maaliskuuta 2000. VHS:n julkaisijana oli Warner Home Video ja DVD:n Sandrew Metronome Distribution. == Lähteet == == Aiheesta muualla == * * * * Lost in Space – matkalla avaruuteen Rotten Tomatoes -sivustolla * Lost in Space – matkalla avaruuteen Metacriticissä * Lost in Space – matkalla avaruuteen Box Office Mojossa * Lost in Space – matkalla avaruuteen Yhdysvaltain elokuvainstituutin katalogissa Luokka:Vuoden 1998 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset seikkailuelokuvat Luokka:Avaruuselokuvat Luokka:Elokuvat roboteista Luokka:Elokuvat aikamatkustuksesta Luokka:Stephen Hopkinsin ohjaamat elokuvat Luokka:Televisiosarjoihin perustuvat elokuvat